Diari Oficial de la Generalitat Valenciana


Sumari del DOGV 7338, del 13-08-2014 (2014/7509)

Notificació de la sentència dictada en el procediment ordinari número 521/2012.
-------------------------------------------------------------------------------

### Dades del document

Número de DOGV
:   7338

Data del DOGV
:   13-08-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7509


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el procediment ordinari número 521/2012. [2014/7509]  
Procediment ordinari 000521/2012  
De: Grupo Gaudir, SL.  
Procurador: Ignacio Zaballos Tormo.  
Contra: Moha 2006, SL, i Simply Contract, SL.  
En este procediment ordinari número 521/2012, seguit a instàncies de Grupo Gaudir, SL, contra Moha 2006, SL, i Symply Contract, SL, s'ha dictat sentència que literalment diu:  
  
«Sentència número 12/2014  
Jutge que la dicta: David Yuste Espinosa.  
Lloc: Carlet.  
Data: 4 de febrer de 2014.  
Procediment: procediment ordinari 521/2012.  
Demandant: Grupo Gaudir, SL.  
Demandats: Moha 2006, SL, (declarat en rebel·lia), Simply Contract, SL (declarat en rebel·lia).  
Antecedents de fet  
Primer. La representació de Grupo Gaudir, SL, per mitjà d'un escrit que per torn de repartiment va correspondre a este jutjat, va interposar demanda contra Moha 2006, SL, i Simply Contract, SL, en la qual s'al·lega que l'actora, que es dedica, entre altres activitats, a l'elaboració de projectes i prestació de servicis integrals d'interiorisme i decoració, ha mantingut amb les demandades relacions comercials en virtut de les quals hi ha un deute de 171.978,48 euros pels incompliments de les obligacions de subministrament i muntatge assumides per les demandades en l'obra de l'hotel Cristal Salam d'Abu Dhabi i altres cinc obres que es detallen en la demanda.  
Així, després d'exposar els fonaments de dret que es van entendre aplicables, i que per brevetat es donen per reproduïts, s'interessava d'este jutjat sentència per la qual es declarara resolt el contracte de subministrament concertat entre les parts per incompliment de la demandada i es condemnara Moha 2006, SL, al pagament a l'actora de la quantitat de cent tretze mil dos-cents quaranta-huit euros amb huitanta-un cèntim (113.248,81 ?) i a Simply Contract al pagament de l'actora de la quantitat de cinquanta-huit mil set-cents trenta euros amb seixanta-set cèntims d'euros (58.730,67 ?), més els interessos legals i les costes processals.  
  
Segon. Admesa a tràmit la demanda, es va citar les demandades perquè comparegueren i contestaren en el termini preceptiu de 20 dies. Transcorregut el mencionat termini, les demandades no van comparéixer, per la qual cosa van ser declarades en rebel·lia per decret de 15 de gener de 2014.  
Tercer. Convocades les parts a l'audiència prèvia dels articles 414 i següents de la Llei d'Enjudiciament Civil, esta es va celebrar en data 4 de febrer de 2014, únicament amb la part actora. No havent-se arribat a avinença entre els interessats i resoltes les qüestions plantejades, la part compareguda va sol·licitar la recepció del pleit a prova i proposant únicament prova documental, va sol·licitar que es dictara sentència sense celebració del juí, la qual cosa va ser així acordada de conformitat amb el que disposa l'article 429.8 de la Llei d'Enjudiciament Civil, quedant les actuacions pendents de resolució.  
Quart. En la tramitació d'este procediment s'han observat totes les prescripcions legals.  
Fonaments de fet  
Primer. La pretensió exercitada en el present pleit es planteja com una reclamació d'una quantitat fonamentada en l'incompliment contractual que s'imputa a les demandades. Les obligacions contractuals obliguen les parts, d'acord amb els articles 1089 i següents del Codi Civil, i en concret els articles 1091, 1100, 1254, 1255.  
Segon. A l'haver sigut declarats en rebel·lia les demandades en el present procediment, i sent la rebel·lia una situació processal que no implica la conformitat amb les pretensions de la part actora (art. 496.2 LEC), subsistix en esta l'obligació de provar l'acció plantejada, ja que conforme a l'article 217.2 de l'esmentat text, correspon a l'actor la càrrega de provar la certesa dels fets de què ordinàriament es desprenga, segons les normes jurídiques que hi siguen aplicables, l'efecte jurídic corresponent a les pretensions de la demanda.  
S'al·lega en la demanda que l'actora, que es dedica, entre altres activitats, a l'elaboració de projectes i prestació de servicis integrals d'interiorisme i decoració, ha mantingut amb les demandades relacions comercials en virtut de les quals hi ha un deute de 171.978,48 euros pels incompliments de les obligacions de subministrament i muntatge assumides per les demandades. La demanda detalla l'origen dels deutes el pagament dels quals reclama.  
S'hi aporta, com a document número 1, contracte subscrit en data 11 de març de 2010 per l'actora amb la demandada Symply Contract, SL, en nom d'esta última intervé Antonio Rosa, que s'identifica com a administrador i soci principal de les entitats demandades. Este contracte establix les línies fonamentals de les relacions entre les parts i va servir de base per a acords posteriors. S'encarrega a Symply Contract, SL, els treballs de fabricació, transport, subministrament i instal·lació i muntatge, claus en mà, del mobiliari de l'hotel Cristal Salam a Abu Dhabi, basant-se en un pressupost tancat que s'hi adjunta. Prèviament l'actora havia subscrit un contracte, claus en mà, amb la propietat del dit hotel per a la realització de tot el concepte decoratiu space planning, direcció d'obra i moblament de tot l'hotel.  
L'actora va contractar les demandades per raó de l'obra denominada Majlis, a Doha, com a conseqüència de la qual les demandades van emetre les factures que s'hi adjunten com a documents 2 a 7. L'actora va abonar les factures, i aporta com a justificant el document número 8. No obstant això, en la data prevista per al compliment de les seues obligacions per les demandades, desembre de 2011, estes, a pesar d'haver cobrat, no havien subministrat ni muntat tot el material. S'hi aporta, com a document número 9, correus electrònics i comunicacions entre les parts en relació amb l'obligació assumida per les demandades i el seu incompliment. Esta circumstància va obligar l'actora a buscar tercers que pogueren dur a terme els subministraments i treballs que no s'havien realitzat, per la qual cosa es va veure obligada a abonar a estos tercers, que es detallen en la demanda document 10 i 10 bis, una quantitat total de 88.286,71 euros, dels quals 66.207,18 euros per subministraments i muntatges que corresponia realitzar a Moha 2006, SL, i 22.079,53 euros per subministraments i muntatges que corresponia realitzar a Simply Contract, SL. En confirmació del que s'ha exposat, Moha 2006, SL, va emetre abonament que s'hi acompanya com a document 11, que no es va pagar.  
L'actora va contractar les demandades per raó de l'obra denominada Nasser ST, respecte a la qual s'afirmen una sèrie d'incompliments de Moha 2006, SL, en relació amb subministraments de sanitaris i mobles de bany en les dates pactades, que van obligar l'actora a efectuar uns enviaments aeris i que determinats productes van arribar deteriorats, la qual cosa va obligar a la seua substitució. El deute ascendix a 30.726,93 euros. S'hi aporten com a documents 12 a 15 factures emeses per Moha 2006, SL, i justificants de pagament. Com a documents 16 a 23, comunicacions que confirmen l'existència del deute. Els documents 24 a 26 es referixen a enviaments aeris. Els documents 27 a 29 es referixen a la substitució i gastos derivats dels subministraments de sanitaris trencats. Els documents 30 a 33 es referixen a la necessària contractació de subjecció de mobles de bany.  
L'actora va contractar les demandades per raó de l'obra denominada Vil·la Doha, respecte a la qual s'afirmen una sèrie d'incompliments de Moha 2006, SL, que donen un deute que ascendix a 2.604,61 euros, i que tenen per origen que, havent la demandada cobrat per avançat, no va arribar a subministrar una sèrie d'elements contractats. S'hi acompanyen els documents 34 i 36 bis.  
L'actora va contractar les demandades per raó de l'obra denominada Al Nasser, respecte a la qual s'afirmen una una sèrie d'incompliments de Moha 2006, SL, que donen un deute que ascendix a 12.897,74 euros, corresponent a l'import dels taulers que van ser subministrats per la demanda que no s'ajustaven al que es va demanar i que no van poder ser aprofitats per ser rebutjats pel client, així com els corresponents costos de tramitació de duanes. S'hi acompanyen els documents 35 a 39 bis.  
  
L'actora va contractar les demandades per raó de l'obra denominada Hotel Cristal, en virtut de la qual, tenint en compte el contracte ja referit i altres treballs addicionals l'actora va abonar a Simply Contract, SL, la quantitat de 606.365,54 euros, i s'hi aporta com a documents 40 a 52 factures i justificants de pagament. D'esta relació, Simply Contract, SL, deu la quantitat de 36.651,14 euros, pels conceptes de tela defectuosa de cortines, butaques no substituïdes i repassos no executats, llums d'escriptori, cadires meeting i sobrecostos, respecte d'això s'hi aporten els documents 53 a 62 .  
L'actora va contractar les demandades per raó de l'obra denominada Paris, respecte a la qual s'afirmen una sèrie d'incompliments de Moha 2006, SL, que donen un deute que ascendix a 812.35 euros, corresponent a alguns subministraments que no van arribar, i a uns altres que van arribar incomplets, trencats o amb defectes, i va ser necessari efectuar les oportunes substitucions i adquisicions d'elements per tercers. S'hi acompanyen documents 64 a 70.  
L'actora únicament reclama els conceptes especificats en la demanda, amb reserva d'accions respecte a altres danys i perjuís que els incompliments de les demandades li hagen pogut irrogar i per altres circumstàncies derivades de les relacions abans al·ludides.  
En el present cas, la documental aportada i no impugnada, determina que resulte acreditada documentalment la realitat dels deutes al·ludits en la demanda, sense que els demandats hagen justificat el seu compliment, per la qual cosa ha d'estimar-se la demanda.  
Tercer. Quant als interessos, es condemna la demandada al seu pagament, a causa de la mora en què ha incorregut. En este cas, i d'acord amb la demanda, és procedent aplicar els interessos previstos en l'article 7 de la Llei 3/2004, de 29 de desembre, per la qual s'establixen mesures de lluita contra la morositat en les operacions comercials, i l'aplicació del qual ha d'entendre's prevalent per especialitat sobre les normes generals sobre interessos moratoris i processals. Se sol·licita que este interés s'aplique des de la data de reclamació judicial. Estos interessos es meritaran fins al complet pagament i sense perjuí dels interessos legals previstos en l'article 576 de la Llei d'Enjudiciament Civil.  
  
Quart. Conforme a l'article 394 de la Llei d'Enjudiciament Civil, l'estimació de la demanda comportarà que les costes processals li siguen imposades a la part demandada.  
Vistos els preceptes esmentats i els altres de general i pertinent aplicació.  
Dispositiva  
Estime la demanda interposada per la representació de Grupo Gaudir, SL, condemne Moha 2006, SL, al pagament a l'actora de la quantitat de cent tretze mil dos-cents quaranta-huit euros amb huitanta-un cèntims (113.248,81 ?) i a Simply Contract, SL, al pagament a l'actora de la quantitat de cinquanta-huit mil set-cents trenta euros amb seixanta-set cèntims (58.730,67 ?), més els interessos moratoris conforme al fonament de dret tercer de la present resolució.  
  
Amb condemna en costes als demandats.  
Notifiqueu esta resolució a les parts, feu-los saber que no és ferma i que s'hi pot interposar recurs d'apel·lació davant d'este mateix Jutjat en el termini de 20 dies des de la notificació de la present, i del qual coneixerà la Audiència Provincial de València.  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, haurà de constituir un depòsit de 50 euros, que se li tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 8863 TB EEEE AA) indicant en el camp «Concepte» el codi «02 civil-apel·lació» i la data de la resolució recorreguda amb el format dd/mm/aaaa.  
  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits), s'indicarà en el camp «Concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència que, jutjant en esta instància, pronuncie, mane i firme.  
Publicació. L'anterior sentència ha sigut llegida i publicada pel jutge que l'ha dictada, mentres celebrava audiència pública el mateix dia de hui, de la qual jo, el secretari judicial, en done fe.  
Carlet, 5 de febrer de 2014.»  
  
I atés que el demandat, Moha 2006, SL, i Simply Contract, SL, es troba en parador desconegut, expedisc este edicte a fi que els valga de notificació de forma deguda.  
  
Carlet, 5 de maig de 2014.- El secretari judicial: José Miguel Berlanga Charriel.